ગત વર્ષે જાહેર કરવામાં આવેલા ‘ઓપરેશન પાંચ મિનિટ’ને અનુસરતાં રેલવે મંત્રીએ 1,780 ઓટોમેટિક ટિકીટ વેડિંગ મશીનો, મોબાઇલ એપ્સ અને ગો ઇન્ડિયા સ્માર્ટ કાર્ડની શરૂઆત કરી. ગો ઇન્ડીયા સ્માર્ટ કાર્ડ સ્માર્ટ કાર્ડ દ્વારા યૂટીએસ અને પીઆરએસ ટિકીટ રોકડ ચૂકવણી વિના ખરીદી શકશો. નોન રિઝર્વ ટિકીટ અને પ્લેટફોર્મ ટિકીટો ખરીદવા માટે મોબાઇલ એપ્સ શરૂ કરવામાં આવશે. ઇ-ટિકીટિંગ મશીનોની ક્ષમતાને 2000 ટિકેટ પ્રતિ મિનિટથી વધારીને 7,200 પ્રતિ મિનિટ કરવામાં આવી છે. આથી એક જ સમયે 1,20,000 ગ્રાહકો તેનો ઉપયોગ કરી શકશે જ્યારે પહેલાં ફક્ત 40,000 જ કરી શકતા હતા.